Talk:Solar/@comment-4313830-20110818151847/@comment-86.58.100.217-20111027224219

Luka, predstavil si mi nekaj takega kot Logos Sončnega sistema. Velika začetnica Sončnega opozarja prav na to, kar želiš, Luka. Na celovitost in živost bitja, in ne na njegov fizično upojavljen del, naše osončje. No, še bolje bi bilo: Logos Osončja – krajše je, spoštovanje načela ekonomije v jeziku pa kaže na zrelost prevajalca (Kajti dolžina besede, podobno kot tujost, bralce pri njihovem premagovanju nihanja med zagnanostjo in zavračanjem proteozofskega znanja spodbuja k presoji na osnovi jezikovnih in ne pomenskih zaznav.) Torej, sam predlagam: Logos Osončja.

In ko smo že tukaj: namesto Zemljin/zemeljski logos predlagam Logos Zemljine sheme. Naj se podobno kot pri Logosu Osončja že iz imena jasno razbere, da je Zemlja v proteozofiji več kot le fizična obla. In še v razmislek: Če pri Logosu Osončja sprostimo termin sistem, lahko le-tega uporabimo pri Zemlji: Logos Zemljinega sistema. Vem, dobesedni prevajalci se že prijemate za glavo, češ, v angleščini je the system rezerviran za Osončje. Ja, ampak Angleži nimajo izraza osončje, mi pa ne maramo preveč izraza shema, in sicer zaradi težje izgovorljivega neslovenskega -sh na začetku besede.

Torej nazadnje predlagam takole: Logos Zemljinega sistema in Logos Osončja. To je najbolj slovensko, hkrati pa, vsaj zame, dokaj pomensko neoporečno.